റിപ്പബ്ലിക് ദിനത്തില് കാശ്മീരിലെത്തി പതാക ഉയര്ത്തണം കേരളത്തില് നിന്നും കാല്നടയായി യാത്ര തിരിച്ച സലിം പഞ്ചാബില് എത്തി നടുവില്: റബ്ലിക് ദിനത്തില് കശ്മീരില് എത്തി പതാക ഉയര്ത്താന് സലീം കേരളത്തില് നിന്നും കാല്നടയായി യാത്ര തുടങ്ങിയ സലിം പഞ്ചാബില് എത്തി. നടുവില് സ്വദേശിയായ പുതിയകത്ത് സലീം എന്ന 26 കാരനാണ് കശ്മീരിലേക്ക് കാല് നട യാത്ര തിരിച്ചത്. അതിസാഹസകമാണെന്നു പറഞ്ഞ് സുഹൃത്തുക്കളില് ചിലര് നിരുത്സാഹപ്പെടുത്തിയെങ്കിലും ഉറച്ച കാല്വയ്പുമായി മുന്നോട്ടുപോകുകയാണ് പ്രവാസിയായ ഈ യുവാവ്. കഴിഞ്ഞ മാസം 20നാണ് ദേശീയ പതാകയുമായി ഒരു ബാഗും 2500 രൂപയുമായി സലിം യാത്ര പുറപ്പെട്ടത്. യാത്ര പുറപ്പെടുമ്ബോള് സഹോദരിമാരായ ഷബാനയും മിസ്രിയയും ഉയര്ത്തിപ്പിടിച്ചു നല്കിയ ദേശീയ പതാകയും ഉമ്മ നസീമയുടെ അനുഗ്രഹവും കൂടിയായപ്പോള് ആത്മവിശ്വാസം പതിന്മടങ്ങായെന്ന് സലീം പറയുന്നു. രാത്രികളില് അഭയം ലഭിക്കുന്നത് പൊലീസ് സ്റ്റേഷന്, റെയില്വേ സ്റ്റേഷന്, പെട്രോള്ബങ്ക് എന്നിവിടങ്ങളിലാണ്. വിജനവും അപകടകരവുമായ സ്ഥലങ്ങളില് ലോറി ഡ്രൈവര്മാര് ലിഫ്റ്റ് നല്കി സുരക്ഷിത സ്ഥലങ്ങളില് ഇറക്കിയ സംഭവങ്ങളും ഒട്ടേറെയാണ്. മത്സ്യവില്പനക്കാരനായിരുന്ന സലീം ഗള്ഫിലും ഇതേ തൊഴില് ചെയ്ത് കോവിഡ് കാലത്ത് നാട്ടില് തിരിച്ചെത്തിയ ആളാണ്. ഇതിനിടെയാണ് റിപ്പബ്ലിക് ദിനത്തില് കശ്മീരില് പോയി പതാക ഉയര്ത്താന് ആഗ്രഹമുണ്ടായത്. ഒറ്റയ്ക്കുള്ള കാല്നടയാത്രയ്ക്കിടെ ഒട്ടേറെ അനുഭവങ്ങളും അദ്ദേഹം പങ്കുവയ്ക്കുന്നു. 15ന് പതാക ഉയര്ത്തിയ ശേഷം 16 ന് ട്രെയിനിലും മറ്റുമായി നാട്ടിലേക്ക് തിരിക്കുമെന്നും സലീം പറഞ്ഞു. Stories you may Like